17af3df1782f32fdfcd266e42c6091b2
ip κάμερες: Παρακολουθήστε τον χώρο σας… «έξυπνα»
techpress.gr
2020.10

> **Οι νέες** **kasa** **ip** **κάμερες της** **tp****-****link** **δεν προσφέρουν απλά μια αξιόπιστη απομακρυσμένη εποπτεία του χώρου σας, αλλά ένα σύνολο από... ευφυείς λειτουργίες που τις καθιστούν αναπόσπαστο στοιχείο της** **smart** **home** **φιλοσοφίας της εταιρείας.** 


Ποια είναι τα χαρακτηριστικά που συνθέτουν μια αξιόλογη ip κάμερα; Σίγουρα, το γεγονός πως μιλάμε για την κατηγορία των ip cams, προαπαιτεί άμεση και απροβλημάτιστη σύνδεση στο τοπικό δίκτυο και κατ’ επέκταση στο διαδίκτυο, προκειμένου να μπορείτε με ασφάλεια να μοιράζεστε το οπτικό πεδίο της εγκατεστημένης κάμεράς σας από όπου και αν βρίσκεστε. Το λογισμικό, όσον αφορά τόσο στο firmware της κάμερας όσο και στην αντίστοιχη εφαρμογή για smartphones, οφείλει να είναι αξιόπιστο, ταχύτατο και θωρακισμένο. Οποιαδήποτε δυνατότητα αποθήκευσης video στο cloud είναι εκτιμητέα, ενώ η δυνατότητα αμφίδρομης επικοινωνίας, μας δίνει την ευκαιρία όχι μόνο να ακούσουμε τον ήχο του περιβάλλοντος της κάμερας, αλλά και να επικοινωνήσουμε με τα άτομα που βρίσκονται εκεί σε πραγματικό χρόνο. Η ανάλυση της εικόνας οφείλει να είναι full hd, ώστε να μπορούμε να έχουμε ένα ευκρινές αποτέλεσμα ακόμα και όταν ζουμάρουμε σε κάποια συγκεκριμένη περιοχή. Η εύκολη τοποθέτηση, η νυχτερινή λειτουργία και η ευρεία γωνία κάλυψης αξίζει επίσης να ληφθούν υπόψη. Ας αφήσουμε όμως τη θεωρία και ας δούμε δύο συγκεκριμένα μοντέλα, τα οποία καλύπτουν διαφορετικές ανάγκες εντός και εκτός σπιτιού.

**kasa** **cam** **outdoor** **kc****200:** **Ιδανική για εξωτερικούς χώρους** 
[![](https://www.techpress.gr/wp-content/uploads/2019/06/kc200-set-up-images-06large_1539911089453b-300x300.jpg)](https://www.techpress.gr/wp-content/uploads/2019/06/kc200-set-up-images-06large_1539911089453b.jpg)Η kasa cam outdoor μπορεί να τοποθετηθεί σε οποιαδήποτε θέση, εύκολα και γρήγορα, καλύπτοντας τη γωνία που σας ενδιαφέρει. Για να το κατορθώσει αυτό χρησιμοποιεί έναν ισχυρό μαγνήτη, ο οποίος μπορεί να συνδέσει την κάμερα με τη βάση στήριξής της, χωρίς να περιορίζει τις κινήσεις της. Αυτό σημαίνει πως, αφού τοποθετήσετε τη βάση στον τοίχο, μπορείτε με την άνεσή σας να εξασφαλίσετε την ιδανική προοπτική για την kc200, περιστρέφοντάς την όπως επιθυμείτε. Με πιστοποίηση ip65, η συγκεκριμένη κάμερα δεν φοβάται τη βροχή και τη σκόνη, θέτοντας ανά πάσα στιγμή στη διάθεσή σας τις ευρυγώνιες full hd (1080p) λήψεις της, όπου και αν βρίσκεστε. Ενα δωρεάν αρχείο εγγραφών δύο ημερών στο cloud, σας επιτρέπει να δείτε, να κατεβάσετε ή και να μοιραστείτε όσα κατέγραψε η kc200 τις τελευταίες 48 ώρες. Μέσω της πληρέστατης kasa smart app, μπορείτε εκτός από το να δείτε ζωντανά την εικόνα της κάμερας, να ορίσετε και τις ειδοποιήσεις που θέλετε να πυροδοτούνται, όποτε εντοπίζεται κίνηση στην περιοχή που θα ορίσετε ή όταν ακούγεται ήχος πάνω από κάποια ένταση. Χάρη στον αμφίδρομο ήχο, μάλιστα, μπορείτε να μιλήσετε μέσω του ηχείου της κάμερας σε όποιον βρίσκεται κοντά της, ακούγοντας παράλληλα τα πάντα στον χώρο μέσω του μικροφώνου της. Τέλος, η kc200 είναι συμβατή με alexa και google assistant.

**Ενδ. τιμή: 139,90€**

 

**kasa** **spot** **kc****100:** **Ο φύλακας του σπιτιού σας**
[![](https://www.techpress.gr/wp-content/uploads/2019/06/kc100un_large_1557452269162p-300x300.jpg)](https://www.techpress.gr/wp-content/uploads/2019/06/kc100un_large_1557452269162p.jpg)Παρά την εξαιρετικά προσιτή τιμή της, η kc100 προσφέρει 1080p full hd video, καλύπτοντας μια ευρύτατη γωνία 130 μοιρών. Οταν λείπετε από το σπίτι, το κατάστημα ή το γραφείο όπου την έχετε εγκαταστήσει, δεν χρειάζεται να μπαίνετε συνεχώς στην εφαρμογή για  να τσεκάρετε αν όλα είναι εντάξει. Ορίζοντας έως και 4 ζώνες, μπορείτε να έχετε ειδοποιήσεις στο smartphone σας (μέσω της δωρεάν εφαρμογής kasa smart) που θα σας δίνουν πλήρη εικόνα του τι συμβαίνει στον χώρο σας όσο απουσιάζετε. Η kc100 ανιχνεύει κίνηση και ήχο, όχι μόνο κατά τη διάρκεια της ημέρας, αλλά και τη νύχτα, μιας και έρχεται εξοπλισμένη με νυχτερινή όραση (night vision). Ετσι, μπορείτε να διακρίνετε με ευκρίνεια ό,τι συμβαίνει σε απόσταση έως και 6 μέτρα μέσα στο σκοτάδι. Η λειτουργία «two-way audio» επιτρέπει την αμφίδρομη επικοινωνία με τον χώρο, υποστηρίζεται alexa και google assistant, ενώ διαθέσιμα είναι και τα συνδρομητικά μοντέλα kasa care για εγγραφή στο cloud έως και 30 ημερών video.

**Ενδ. τιμή: 49,90€**

 


[gallery grids="gaming" image\_size="large" link="file" tiles="true" size="full" ids="141437,141438,141439,141440"]
acbcd5afd00b8339ee29dfb915bbc167
Διάκριση "best in test" για την cosmote
techpress.gr
2020.10

> **Τις καλύτερες υπηρεσίες φωνής και mobile internet στην Ελλάδα παρέχει το δίκτυο κινητής cosmote.**


Για μια ακόμη χρονιά, η p3 απένειμε στο δίκτυο κινητής πιστοποίηση «best in test», επιβεβαιώνοντας την υπεροχή της cosmote σε ό,τι αφορά την ποιότητα των υπηρεσιών φωνής και mobile internet.

Σύμφωνα με τις μετρήσεις που πραγματοποιήθηκαν το διάστημα 22 Ιουνίου έως 8 Ιουλίου 2016, το δίκτυο κινητής cosmote πέτυχε το μεγαλύτερο σκορ στην Ελλάδα, συνολικά, αλλά και στις επιμέρους αξιολογήσεις των υπηρεσιών. Συγκεκριμένα, οι επιδόσεις του δικτύου cosmotΕ ήταν κατά 40% καλύτερες από τον δεύτερο πάροχο συνολικά και κατά 59% ανώτερες ειδικά στο mobile internet (data). Ειδικά στις ταχύτητες download, οι συνδρομητές κινητής cosmote απολαμβάνουν 160% υψηλότερες ταχύτητες στα αστικά κέντρα/μεγάλες πόλεις και υπερτριπλάσιες στις μικρότερες πόλεις/κωμοπόλεις καθώς επίσης και στους βασικούς οδικούς άξονες της χώρας, σε σχέση με το δεύτερο πάροχο κινητής στην Ελλάδα.

Για τη διεξαγωγή των μετρήσεων έγινε προσομοίωση κανονικής χρήσης των συνδρομητών κινητής τηλεφωνίας σε όλες τις δημοφιλείς υπηρεσίες φωνής και mobile internet και αποτυπώθηκε η τελική εμπειρία που βιώνουν οι πελάτες ως προς την αξιοπιστία, την ποιότητα/πιστότητα ήχου, το χρόνο αποκατάστασης της κλήσης, την ταχύτητα για ανέβασμα και κατέβασμα αρχείων, την ταχύτητα και αξιοπιστία πλοήγησης στο internet και την απρόσκοπτη παρακολούθηση hd videos. Οι μετρήσεις πραγματοποιήθηκαν με ειδικό επιστημονικό εξοπλισμό (drive test tools) σε περισσότερες από 20 μεγάλες και μικρές πόλεις, καθώς και οδικούς άξονες.

Το πιστοποιητικό «best in test» για το δίκτυο cosmote κινητής, καθώς και περισσότερες πληροφορίες για τη μεθοδολογία και τα αποτελέσματα των μετρήσεων, είναι διαθέσιμα στο: <http://p3-cert.com/ueber-p3/p3-aktuell/latest_certificates/>
Για να μπορεί να υποστηρίζει καλύτερα την καθημερινότητα των συνδρομητών του, ο Όμιλος ΟΤΕ επενδύει δυναμικά σε δίκτυα νέας γενιάς σταθερής και κινητής cosmote, αυξάνοντας την πληθυσμιακή κάλυψη, την ταχύτητα και τη χωρητικότητά τους. Η νέα πιστοποίηση «best in test» από την p3 communications επιβεβαιώνει την ηγετική θέση και την κορυφαία ποιότητα του δικτύου κινητής cosmote και τη μοναδική εμπειρία που απολαμβάνουν οι συνδρομητές όπου κι αν βρίσκονται.

Η εταιρεία p3 communications αποτελεί μια από τις μεγαλύτερες και εγκυρότερες εταιρείες παγκοσμίως στις μετρήσεις ποιότητας δικτύων τηλεπικοινωνιών (network measurements & testing). Με την εμπειρία και τεχνογνωσία των ειδικών της, διενεργεί ελέγχους απόδοσης υψηλής ακρίβειας σε τηλεπικοινωνιακά δίκτυα, εκ μέρους μεγάλων τηλεπικοινωνιακών οργανισμών.